આમાં પ્રભુનાં ચરણોમાં આત્માનું સમર્પણ કરી દે છે. વાસ્તવિકમાં ખરું સુખ, ખરો આનંદ કેવલ શ્રીકૃષ્ણ જ છે. તેની પાસે બ્રહ્માંડોનું સુખ કશા હિસાબમાં નથી. ભક્તકવિ શ્રીદયારામ પણ ગાય છે કે – ‘‘વ્રજ વહાલું રે ! વૈકુંઠ નહિ આવું, ત્યાં હું નંદકુંવર ક્યાંથી લાવું ?’’ ખરું છે. શ્રીકૃષ્ણ વ્રજથી અતિરિક્ત સ્થળે નથી, અને જ્યાં તે છે, ત્યાં જ ખરું સુખ આનંદ અરે ! ભક્તોનું સર્વસ્વ છે. કવિવર આપણને તત્વ જ્ઞાન દેખાડી ભગવાનના સન્મુખ રહેવાનો બોધ આપે છે.